Cea mai dură reacție după umilința suferită de FCSB în meciul cu Rapid: "Echipă de liga a doua!"
FCSB a fost zdrobită de Rapid pe Arena Națională, scor 4-0, iar criticile la adresa echipei lui Elias Charalambous nu au întârziat să apară.
Vivi Răchită, oficialul Petrolului Ploiești, nu a ratat ocazia de a-i taxat pe cei de la FCSB după umilința de pe cel mai mare stadion al țării.
Fostul stelist a susținut că trupa lui Charalambous a arătat ca o echipă de liga a doua, fiind surclasată de giuleșteni.
Vivi Răchită, dur cu FCSB
"I-a lovit acceleratul. Așa apărare cum am văzut aseară la FCSB nu am mai văzut de mult. Parcă era o echipă de liga a doua care este surclasată de o echipă de eșalon superior.
Au fost greșeli incredibile de poziționare. N-am văzut atitudine. Vezi că te umilește, măcar un cartonaș galben. Aici au greșit jucătorii FCSB pentru că și-au atras foarte multe critici din partea suporterilor", a spus Vivi Răchită, potrivit Fanatik.
După rezultatul direct, FCSB va intra în play-off pe primul loc cu 32 de puncte, iar Rapid ocupă locul doi, cu 28 de puncte. Podiumul va fi completat de CFR Cluj, cu 27 de puncte.
Meciurile din prima etapă a play-off-ului:
- FCSB - Sepsi
- Rapid - Farul
- CFR Cluj - Universitatea Craiova
Urmăriți SPORT.RO și pe Google News